Bruce Sterling
Michael Bruce Sterling (sündinud 14. aprillil 1954 Brownsville'is Texases USA-s) on Ameerika teadusulmekirjanik ja ajakirjanik, keda tuntakse eelkõige tema ulmeromaanide ja antoloogia "Mirrorshades" põhjal. Ta on üks küberpungi rajajaid ja põhiideolooge. Sterling teeb kaastööd ajakirjale Wired. Eesti keeles ilmus 2008. aastal Sterlingi romaan "Skismaatriks +" (kirjastus Fantaasia, tõlkijad Iris Jeletski, Rea Raus, Tanel Saimre ja Tarmo Vaarpuu).